Civilization IV

Sid Meier's Civilization IV (Civilization IV atau Civ4) ialah permainan komputer strategi yang dilancarkan pada tahun 2005 dan dikembangkan oleh Soren Johnson bawah arahan Sid Meier dan studio Firaxis Games. Permainan ini adalah bahagian dalam siri permainan Civilization. Civilization IV dilancarkan antara 25 Oktober dan 4 November 2005 di Amerika Utara, Eropah dan Australia. Sambungan permainan ini, Warlords, dilancarkan pada 24 Julai 2006 di Amerika Syarikat dan 28 Julai 2006 di Kesatuan Eropah. Kembangan kedua, Beyond the Sword, dilancarkan ke seluruh dunia pada 18 Julai dan 30 Julai 2007. Civilization IV telah terjual lebih dari 1.5 juta.

Dalam permainan Civilization IV, pemain dapat membangun sebuah empayar. Permainan dimulakan pada tahun 4000 SM dengan penduduk membina bandar. Dari situlah pemain dapat memperluaskan empayar sementara bersaing dengan negara musuh, melihat geografi, mengembangkan infrastruktur dan melakukan penelitian kebudayaan dan ilmu pengetahuan. Pemain dapat memainkan permainan ini dengan menyelesaikan satu daripada lima yang harus diselesaikan: mengalahkan semua musuh, menguasai majoriti populasi dan tanah dunia, menjadi yang pertama membina pesawat angkasa lepas yang dapat menempatkan Alpha Centauri, meningkatkan kebudayaan tiga bandar menjadi "bandar legenda", atau dengan menjadi "pemimpin dunia" setelah menjadi setiausaha agung PBB. Jika waktu permainan habis (tahun 2050), dengan tiada satupun dari 5 tersebut yang diperolehi oleh mana-mana negarapun, negara dengan skor tertinggi akan menjadi pemenang.

Civilization IV dilancarkan dalam versi bahasa Inggeris, bahasa Jerman, bahasa Perancis, bahasa Sepanyol, bahasa Itali, bahasa Jepun, bahasa Cina dan bahasa Poland. Peminat permainan ini juga membuat versi bahasa Rusia, bahasa Finland, bahasa Czech dan bahasa Hungary.

Permainan

Diplomasi 
Sebahagian besar fungsi layar diplomasi dalam Civilization IV digunakan untuk melakukan perdagangan. Pemain dapat saling bertukar sumber (termasuk kemewahan seperti wain) dan emas dalam layar ini. Pilihan diplomasi dapat berkembang seiring ditemukannya teknologi baru, misalnya pertukaran peta dapat dilakukan apabila pemain telah menemui teknologi kertas, begitu pula dengan pilihan pertukaran teknologi, perjanjian embargo perdagangan, bantuan ketenteraan, dan permintaan agar peradaban lain menganut suatu ajaran atau agama yang baru muncul ketika pemain menguasai teknologi tertentu.

Layar diplomasi juga dibuat lebih lengkap dari permainan pendahulunya, Civilization III (Civ3). Layar pada Civ4 ini tidak hanya menampilkan "perasaan" pemimpin lain (mulai dari ramah hingga marah) terhadap pemain, tetapi juga kenapa mereka memiliki perasaan seperti itu (misalnya "-2: You refused to stop trading with our worst enemies!"). Biasanya, seorang pemimpin mudah menerima transaksi apabila ia memiliki rasa simpati terhadap lawan transaksinya.

Penghasilan dan perdagangan 
Game Civ4 menyediakan lebih dari 32 jenis sumber daya alam yang dapat digunakan atau diperdagangkan. Beberapa sumber daya memerlukan bangunan-bangunan tertentu sebelum dapat digunakan (misalnya, pemain perlu membina pelantar minyak sebelum dapat menggunakan minyak). Sumber daya alam juga diperlukan untuk membuat unit-unit tertentu (misalnya, untuk membuat unit kesatria, pemain harus memiliki sumber daya kuda dan besi), mempercepat proses pembinaan (kecepatan membangun Piramid bertambah dua kali ganda apabila pemain menguasai sumber batu), atau hanya menambahkan penghasilan, makanan, dan kebahagiaan dan/atau emas pada keluaran sebuah kota.

Pemimpin yang dikawal oleh AI cenderung mengelompokkan sumber daya ke dalam dua kumpulan, iaitu sumber daya kunci yang diperlukan untuk menghasilkan senjata atau bangunan, seperti batu, besi, uranium; dan sumber daya kemewahan, iaitu sumber daya yang tidak diperlukan untuk keperluan penghasilan tersebut. AI biasanya hanya mahu menukarkan sumber daya kunci dengan sumber daya kunci yang lain (misalnya menukarkan uranium dengan besi). Namun sayangnya, AI menganggap setiap sumber daya kunci memiliki nilai yang sama. Kelemahan ini kadang-kala diatasi oleh pemain dengan cara menukarkan sumber daya yang kurang berharga (misalnya batu) dengan sumber daya lainnya yang sangat mahal (misalnya uranium).

Peradaban dan pemimpinnya

Catatan kaki

Bacaan lanjut 
 
 
 
 </div>

Pautan luar 

 Official site
 Developer's site
 Civilization IV Comparisons
 Civilization IV Macintosh site 
 A promotional website for a fictional group called "Civilization Anonymous" (a parody of Alcoholics Anonymous) was put on the internet and advertised in gaming magazines prior to the game's release.
 Civilization 4 at Dmoz.org
 Civilization series at wikia

Permainan video

de:Sid Meier’s Civilization#Civilization IV